- - bydd Pennaeth y Gwasanaethau Dysgwyr a'r aelod staff yn ei hystyried yn - bydd Pennaeth y Gwasanaethau Dysgwyr a'r aelod staff yn ei hystyried yn briodol, siarad â'r plentyn neu'r oedolyn agored i niwed am eu pryder.
- 3. Adrodd a Chyfrinachedd

Bydd ffiniau cyfrinachedd clir yn cael eu cyfathrebu. Nid yw pob darn o wybodaeth yn gyfrinachol. Gwybodaeth â rhywfaint o sensitifrwydd iddi, nad yw eisoes yn gyhoeddus yn gyfreithlon neu ar gael yn hawdd o ffynhonnell gyhoeddus, ac sydd wedi ei rhannu mewn perthynas lle mae'r un sy'n rhoi'r wybodaeth yn deall na fydd yn cael ei rhannu gydag eraill, yw gwybodaeth gyfrinachol. Er enghraifft, gall athro wybod bod gan un o'i dysgwyr riant sy'n camddefnyddio cyffuriau. Mae hyn yn wybodaeth â rhywfaint o sensitifrwydd yn ei chylch, ond efallai na fydd yn gyfrinachol os yw'r ffaith yn un hysbys gan lawer neu ei bod wedi ei rhannu gyda'r athro mewn amgylchiadau lle roedd y person oedd yn rhannu'r wybodaeth yn gallu deall yn hawdd y byddai'n cael ei rhannu gydag eraill. Fodd bynnag, os rhennir y wybodaeth gan ddysgwr mewn sesiwn gwnsela, er enghraifft, byddai'n gyfrinachol.

Nid yw'r ddyletswydd i gadw cyfrinachedd yn absoliwt, a gellir datgelu gwybodaeth gyfrinachol pan fo gwneud hynny'n diogelu plentyn neu oedolyn agored i niwed neu blentyn neu oedolyn i newid arall rhag niwed, a dylid gwneud hynny. Torrir cyfrinachedd pan fo rhannu gwybodaeth gyfrinachol yn cael ei wneud heb awdurdod y person a'i darparodd neu'r person y mae'r wybodaeth yn ymwneud ag ef/hi. Os rhoddwyd y wybodaeth ar y ddealltwriaeth y byddai'n cael ei rhannu gyda nifer gyfyngedig o bobl neu at ddibenion cyfyngedig, ni fydd rhannu yn unol â'r ddealltwriaeth honno yn torri cyfrinachedd. Yn yr un modd, ni fydd cyfrinachedd yn cael ei dorri pan fo caniatâd eglur i rannu'r wybodaeth.

Dylid, bob tro y mae'n bosibl, gael cydsyniad cyn rhannu gwybodaeth bersonol gyda thrydydd parti, ond mae'r ddyletswydd i ddiogelu a hybu lles plentyn neu oedolyn agored i niwed yn drech na'r ddyletswydd gyffredinol i gynnal cyfrinachedd neu i gael caniatâd gan drydydd parti, er enghraifft aelod o'r teulu, os oes risg o niwed sylweddol neu ddifrifol i blentyn neu oedolyn agored i niwed.

Mae gan staff gyfrifoldeb proffesiynol i rannu gwybodaeth berthnasol ynglŷn â diogelu plant ac oedolion agored i niwed gyda gweithwyr proffesiynol eraill, asiantaethau ymchwilio yn enwedig, gyda chaniatâd pan fo hynny'n bosibl. Efallai y bydd angen rhannu gwybodaeth rhwng gweithwyr proffesiynol i ddiogelu lles plentyn neu oedolyn agored i niwed. Er y bydd staff efallai'n pryderu am y cydbwysedd rhwng eu dyletswydd i ddiogelu plant neu oedolion agored i niwed a'r ddyletswydd gyffredinol tuag at blant neu oedolion agored i niwed, lles y plentyn neu'r oedolyn agored i niwed ddylai fod flaenaf bob amser.

Ymhob achos lle amheuir camdriniaeth, rhaid i staff beidio â thrafod y mater gydag aelod staff arall, ond adrodd y manylion yn ddi- oed i'r Person Dynodedig, sef Cyfarwyddwr Campws, a bydd ef neu hi yn penderfynu sut i weithredu. Os na ellir cysylltu â'r person hwnnw, dylid adrodd wrth y person sy'n Arwain Diogelu, sef Pennaeth Gwasanaethau Dysgwyr y campws.

Os na fydd ymdrech i ofyn am ganiatâd plentyn neu oedolyn agored i niwed i ddatgelu gwybodaeth, neu pan fo cais i wneud hynny wedi ei wrthod, mae'n bwysig i'r aelod staff ddweud wrth y plentyn neu oedolyn agored i niwed mewn ffordd briodol sensitif bod ganddo/ganddi ddyletswydd i gyfeirio achosion o'r fath i'r asiantaethau priodol (os bydd y Person Dynodedig o'r farn nad yw hynny'n debygol o ychwanegu at y risg i'r plentyn neu oedolyn agored i niwed). Rhaid rhoi sicrwydd i'r plentyn neu oedolyn agored i niwed mai dim ond gyda phobl sydd angen gwybod y bydd y

Cyhoeddiad 5 8

Adolygwyd Tachwedd 2017

Adolygiad nesaf Tachwedd 2019